*Jézus ekkor így szólt: „Még egy kis ideig veletek vagyok, de elmegyek ahhoz, aki elküldött engem.* (Jn 7,33)

Jézus a jövővel foglalkozik. Tudja mi vár rá és tudja a bekövetkezés idejét is. Az emberekkel emberi testben töltött idő hamarosan lejár. Egy új fejezet kezdődik a mennyben is és a földön is. Jézus születése is új fejezetet indított mindkét területen. Halála és feltámadása is ezt eredményezi.

Jézussal való találkozásunk is egy új fejezetet indít életünkben. Ha pedig befejezzük életünket a földön, az ismét egy új helyzet.

Az életben rendelkezésünkre álló idő véges, visszafelé tekintve rövid is. Nem mindegy mivel, hogyan töltjük el. Élj úgy, hogy elmehess ahhoz, aki Jézust is küldte! *Vadon Gyula*